tartuNLP/wikipedia-smugri-20251201 huggingface dataset:
Diego Demme

Diego Demme (sündinud 21. novembril 1991 Herfordis) on Saksamaa jalgpallur, kes mängib kaitsva poolkaitsjana Saksamaa esiliigaklubis Hertha.
Ta alustas klubikarjääri Bielefeldi Arminias, debüteerides hooajal 2010–11 Saksamaa esiliigas. Aastatel 2012–2014 mängis ta Saksamaa esiliigaklubis SC Paderborn.
2014. aasta jaanuaris sõlmis ta lepingu RB Leipzigiga, mis mängis toona veel Saksamaa tugevuselt kolmandas liigas. 2014. aastal kindlustati pääs Saksamaa esiliigasse ja 2016. aastal Saksamaa kõrgliigasse. 15. aprillil 2017 lõi ta mängus SC Freiburgi vastu oma profikarjääri esimese värava.
2020. aasta jaanuaris liitus ta Itaalia kõrgliigaklubiga Napoli. Seal mängis ta kuni hooaja 2023/24 lõpuni. Hooajal 2022/23 tuli ta Napoliga Itaalia meistriks.
2024. aasta juulis sõlmis ta kaheaastase lepingu Herthaga.
Saksamaa jalgpallikoondises tegi Demme debüüdi 10. juunil 2017 EM-i valikmängus San Marino vastu. Seljavigastuse tõttu oli ta sunnitud loobuma samal aastal toimunud 2017. aasta FIFA konföderatsioonide karikaturniirist.
Juan Jesus

Juan Guilherme Nunes Jesus (sündinud 10. juunil 1991 Belo Horizontes) on Brasiilia jalgpallur, kes mängib kesk- või paremkaitsjana Itaalia kõrgliiga klubis Napoli.
Ta alustas klubikarjääri Brasiilia klubis Internacional, debüteerides Brasiilia kõrgliigas 2010. aastal.
2012. aasta jaanuaris sõlmis ta lepingu Itaalia kõrgliiga klubiga Milano Internazionale. 2016. aasta juulis läks ta laenule AS Romasse, kellega sõlmis aasta hiljem püsiva lepingu. 2021. aasta augustis liitus ta Napoliga.
2011. aastal tuli Juan Jesus Brasiilia kuni 20-aastaste koondisega juunioride maailmameistriks ja Lõuna-Ameerika omavanuste meistriks. 2012. aasta suveolümpiamängude jalgpalliturniiril võitis Juan Jesus Brasiilia olümpiameeskonna koosseisus hõbemedali. Brasiilia jalgpallikoondises mängis ta aastatel 2012–2013 kokku neli korda.
Hüüvikseened

Hüüvikseened ("Leotiomycetes") on kottseente klass.
Jahukasteliselaadsed

Jahukasteliselaadsed ("Erysiphales") on kottseente selts.
Jakovs Šapiro

Jakovs Šapiro (vene keeles "Яков Нохимович Шапиро"; 1865 Ventspils – ?) oli juudi rahvusest kaupmees, sionist ja filantroop. Ta valiti aastal 1907 Vene keisririigi II Riigiduuma liikmeks (Kuramaa kubermangust).
Ta õppis Liepāja Nikolai gümnaasiumis ning Moskva ja Tartu ülikoolis, kirjutas ajalehtedes sotsiaalpoliitilistel teemadel.
Aastal 1907 valiti ta Vene keisririigi II Riigiduuma liikmeks (Kuramaa kubermangust). Duumas olles kuulus ta kadettide fraktsiooni, valiti südametunnistuse vabaduse ja rahvahariduse komisjoni, võttis sõna arupärimise avalduse kohta, mis puudutas valvurite ja vangide kokkupõrget Riia keskvanglas 2. aprillil 1907, kirjutas alla Tõnis Jürise algatatud Eestimaa kubermangu maareformi projektile, mis esitati 13. aprillil 1907, kadettide projektidele surmanuhtluse kaotamisest, maareformi ettevalmistavatest asutustest, maakonna semstvovolinike valimistest, töötutele ühiskondlike tööde rahastamisest.
Hiljem elas Inglismaal, hukkus Teise maailmasõja ajal Londoni pommitamisel.
Pigilaigulaadsed

Pigilaigulaadsed ("Rhytismatales") on seeneselts.
Mesilasrassid

Mesilasrassid on meemesilase mitmesugused osalt kodustatud ja aretusest mõjutatud populatsioonid. Neid kasutatakse mesinduses ja tänapäeval on need levinud üle maailma. 
Meemesilaste osalt ikka veel looduslikult tekkinud morfoloogiliselt eristatavaid populatsioone nimetatakse ajaloolistel põhjustel rassideks. Ent nagu "geograafiliste rasside" puhul üldse, on üha enam hakatud kasutama alamliigi mõistet. Sellepärast käsitatakse samu üksusi mõnikord nii rassidena kui ka alamliikidena. 
Aretus.
Toimetades mesilasperesid mesinduses kasutamiseks kaugele, on inimene algselt vikareeriva levikuga meemesilasealamliikide levikumustrit muutnud ning transportimisest tingitud hübridisatsiooni kaudu, viimastel aastakümnetel ka aretuse tagajärjel, nende iseloomu muutnud. Aretusega muudetakse traditsiooniliselt levinud, metsikute või mesinike poolt koduloomana peetud looduslikke alamliike ja ökotüüpe geneetiliselt, mis mõnel juhul ohustab nende säilimist.
Meemesilase alamliigid on looduslikult tekkinud üksused, mis osalt on mesinduseks erineval määral soodsad. Seetõttu on inimesed mõnesid neist eelistanud ja võtnud kasutusele ka väljaspool nende looduslikku levilat. Alles hiljuti on tekkinud tõud. Mõnikord kehtestatakse tõustandardid ka looduslikele alamliikidele, nagu näiteks kraini mesilane; see ähmastab erinevust rassi ja tõu vahel.
Meemesilaste aretuse eesmärk on tugevdada kunstliku valiku abil soovitud geneetilisi omadusi ning nõrgendada soovimatuid omadusi. Eelkõige tahetakse suurendada mee tootmist ning arendada vähese sülemlemistungiga rahumeelseid mesilasi. Et saada puhtaverelisi järglasi, luuakse puhtad liinid. Sisearetusega suurendatakse geneetilist kaugust metsikvormidest, metsikult elavatest populatsioonidest. Sisearetus vähendab mesilaste elujõudu. Meemesilase puhtad liinid ei jää üldiselt looduses ellu.
Alles uusajal alanud aretus pani alguse liinidele ja tüvedele, mis mõnikord olid teadliku ristamise tulemus. Ristumine toimus ka eri rassidest mesilaste kõrvuti pidamise tõttu (looduslik hübridisatsioon).
Näiteks Buckfasti mesilane on saadud eri alamliikide ristamisel. Karl Kehrke (vend Adam) alustas 1916 tööd benediktlaste Buckfasti kloostri mesinikuabilisena. Hiljem rakendas ta sisearetust, ristamist ja valikut, et tugevdada teatud omadusi (näiteks korjetung ja rahumeelsus) ja vähendada teisi (näiteks sülemlemistung).
Teine näide on tapjamesilane, kes tekkis, kui Lõuna-Ameerikasse toodud rass "Apis mellifera scutellata" metsistus. Looduslikud hübriidid seal peetud euroopa meemesilase rassidega osutusid looduses eluvõimeliseks. 
Et saada ja stabiliseerida soovitud puhtaid liini, kasutati varem põhiliselt puhta liini alasid ("Belegstellen"). Viimsetel aastakümnetel on lisandunud võimalus mesilasemasid kunstlikult seemendada, mis on aretust lihtsustanud ja võimalusi oluliselt suurendanud. Tõuparanduse survel on "Apis mellifera mellifera" nüüd ohustatud.
Alamliigid.
Liiki meemesilane saab jaotada rühmadeks, mida traditsiooniliselt nimetatakse mesilasrassideks ja mida enamasti käsitletakse enamasti alamliikidena:
Õunasaar

Õunasaar on eesti perekonnanimi.
Nimede eestistamisel määrati Õunasaar uueks perekonnanimeks isikuile, kelle perekonnanimi oli Altermann või Reimann (mõlemad Paasvere vallas Virumaal).
Lego film

"Lego film" ("The Lego Movie") on 2014. aastal valminud animafilm.
Tiksikulised

Tiksikulised ("Helotiaceae") on seltsi "Phacidiales" kuuluv seente sugukond.
Mügarliudikulised

Mügarliudikulised ("Sclerotiniaceae") on seltsi tiksikulaadsed kuuluv seente sugukond.
Mari-Liis Madisson

Mari-Liis Madisson (sündinud 28. septembril 1988) on eesti semiootik.
Haridus.
Madisson sai 2012. aastal magistrikraadi TÜ Filosoofiateaduskonnas tööga "Vandenõunarratiivide semiootiline konstrueerimine internetikeskkonnas" ning samas doktorikraadi 2016. aastal tööga "Identiteetide semiootiline konstrueerimine hüpermeedia keskkonnas: Eesti paremäärmuslaste online-kommunikatsiooni analüüs".
Töö ja ühiskondlik tegevus.
Ta on Tartu Ülikooli Filosoofiateaduskonna semiootika teadur, varem on ta olnud Kaitseväe Akadeemia teadur, töötanud Tartu Ülikooli teistes valdkondades ning olnud külalisteadur Tbilisi, Belfasti, Beira ning Torino ülikoolides. Uurimistöös keskendub ta äärmuslastele, hirmule, veebisuhtlusele omasele tähendusloomele, infomõjutustegevusele ja vandenõuteooriatele.
Addamsite suguvõsa

"Addamsite suguvõsa" ("The Addams Family") on 2019. aastal valminud animafilm.
Addamsite suguvõsa 2

"Addamsite suguvõsa 2" ("The Addams Family 2") on 2021. aastal valminud animafilm.
Woodstock (täpsustus)

Woodstock võib tähendada järgmist:
Toonela

Toonela ehk manala on surnute asupaik soome ja eesti rahvausundis.
M1919 Browning

M1919 Browning on Ameerika Ühendriikide keskmine kuulipilduja. See oli 20. sajandil laialt kasutuses, sealhulgas teises maailmasõjas, Korea sõjas ja Vietnami sõjas. Nii Ameerika Ühendriigid kui ka paljud teised riigid kasutasid seda kergjalaväes, sõidukitel, õhusõidukitel ja õhutõrjes. M1919 Browning konstrueeriti moonale .30-06 Springfield.
M1919 on John Moses Browningu poolt esimeseks maailmasõjaks konstrueeritud vesijahutusega kuulipilduja Browning M1917 õhkjahutusega edasiarendus. M1919 hakkas teenistusest kaduma 1950. aastatel, kui levima hakkasid täiskuulipildujad, näiteks USA armee M60. Ameerika Ühendriikide merevägi ehitas palju M1919 ümber moonale 7.62×51mm NATO ning kasutas neid nime Mk 21 Mod 0 all Vietnamis jõepaatidel. Paljud NATO riigid ehitasid enda kuulipildujad M1919 ümber samuti kaliibrile 7,62 ning kasutasid neid 1990. aastateni. Mõnes riigis on M1919 kasutusel tänapäevani.
Lahti L-39

Lahti L-39 on Soome 20-millimeetrine tankitõrjevintpüss, mida kasutati teises maailmasõjas. Relv oli täpne ning võimas, kuid kiireks liikumiseks liiga suur. L-39 hüüdnimi oli Norsupyssy (soome keelest "Elevandipüss"). Kui tankide soomused arenesid L-39 jaoks liiga paksuks, hakati seda kasutama snaiperrelvana. Sellest konstrueeriti täisautomaatne variant L-39/44, mida kasutati lahingus ka õhutõrjeks.
Kristo Vaikmaa

Kristo Vaikmaa (sündinud 13. märts 1990) on eesti kettagolfar.
Ta on võitnud kahed Baltikumi meistrivõistlused kettagolfis (2017 ja 2018).
Helje Kaarma

Helje Kaarma (15. aprill 1933 – 2. veebruar 2022) oli eesti günekoloog, Tartu Ülikooli füüsilise antropoloogia keskuse rajaja. 
Ta sündis Tallinnas. 1951. aastal lõpetas ta Tallinna 7. Keskkooli ja samal ajal ka Tallinna Muusikakooli, kus omandas klaveriõpetaja kutse. Pärast Tartu Riikliku Ülikooli arstiteaduskonna lõpetamist "cum laude" töötas ta alates 1958. aastast Tartu Kliinilises Sünnitusmajas akušöör-günekoloogina ja hiljem ka anestesioloogina. 1967. aastal kaitses ta meditsiiniteaduste kandidaadi väitekirja.
Alates 1970. aastast töötas Helje Kaarma Tartu Riikliku Ülikooli sünnitusabi ja günekoloogia kateedris assistendi, nooremteaduri ja dotsendina ning aastatel 1991–1998 erakorralise professorina. 
1987. aastal kaitses ta Minski Meditsiiniinstituudis doktoriväitekirja, milles uuris rasedate ja mitterasedate naiste antropomeetriliste tunnuste mitmemõõtmelist süsteemi. Edukas antropomeetrial põhinev doktoritöö, mille tegemisel oli ta lähemalt tutvunud professor Juhan Auli töödega, kallutas Helje Kaarma teadustöö edaspidi antropoloogia suunda. 
1993. aastal asutati Kaarma initsiatiivil Tartu Ülikooli anatoomia instituudi juurde füüsilise antropoloogia keskus, mida ta juhtis kuni aastani 2020. Keskuse teadustöös seadis ta eesmärgiks luua antropomeetriline klassifikatsioon, mis võimaldaks süstematiseerida kõiki inimese üksikuid kehamõõte. Tema väljatöötatud originaalset kehaehituse tüpiseerimise meetodit on tunnustatud rahvusvaheliselt kui uuenduslikku Eesti klassifikatsiooni. Helje Kaarma oli ka Eestis korraldatud rahvusvaheliste antropoloogiakonverentside ja iga-aastase Juhan Auli päeva entusiastlik läbiviija. Tema juhendamisel kaitsti neli doktoritööd, üks kandidaaditöö ja kaheksa magistritööd. 
Helje Kaarma eestvedamisel ilmus 1998.–2002. aastani Eesti antropomeetriaregistri aastaraamat ning alates 1992. aastast on ilmunud tema algatatud ingliskeelne ajakiri Papers on Anthropology.
Tunnustus.
Helje Kaarma tööd on tunnustatud Tartu Ülikooli medali (1998), August Rauberi medali (2009) ja Tartu Ülikooli aumärgiga (2013).
Isiklikku.
Tema abikaasa oli loomaarstiteadlane Arvid Kaarma (1933–2002).
Timur Sagitov

Timur Sagitov (sündinud 19. juunil 1989) on eesti metroloog ja keskkonnaaktivist.
Ta on kuulunud pikemat aega Roheliste erakonna juhatusse.
Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosad) 163 häält ning ei osutunud valituks.
Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 40 häält ning ei osutunud valituks.
Jäähoki 1976. aasta taliolümpiamängudel

Meeste jäähokiturniir 1976. aasta taliolümpiamängudel Austrias Innsbruckis oli 13. olümpiaturniir. Nõukogude Liit võitis oma viienda kuldmedali. Jäähokimängud peeti olümpia- ja näitusehallis 2.–14. veebruarini. Sellel turniiril osales 12 meeskonda.
Osalema said 1975. aasta jäähoki MM-i A-grupi kuus meeskonda, samuti B-grupi neli paremat ja C-grupi võitja. Austria osales võõrustajamaana. Rootsi (A-grupi kolmas koht), Saksa DV (B-grupi võitja) ja Norra (C-grupi võitja) otsustasid siiski mitte osaleda. Nende asemel pääsesid osalema Rumeenia (B-grupi viies), Jaapan (B-grupi kuues) ja Bulgaaria (C-grupi teine).
Turniir algas nagu olümpiaturniirid enne seda väljalangemisringiga. Paarid koostati 1975. aasta maailmameistrivõistlustel saavutatud paigutuste põhjal.
Suveräänselt võitis turniiri NSV Liit, kes sai Tšehhoslovakkia ees viienda kuldmedali. Pronksmedali võitis sensatsiooniliselt Lääne-Saksamaa, kes oli parema väravate vahe tõttu omavahelistes mängudes sama palju punkte kogunud Soome ja USA võistkondade ees. Kuni 2018. aasta taliolümpiamängudeni oli pronksmedali võitmine Saksamaa koondise parim saavutus olümpiaturniiril.
Turniiri varjutas dopingujuhtum. Tšehhoslovakkia mängija František Pospíšil mõisteti pärast mängu Poolaga süüdi kodeiini allaneelamises. Tšehhoslovakkia koondisele märgiti tabelisse kaotus väravatega 0:1. Poola jaoks kehtis aga ikkagi tegelik lõpptulemus 1:7. Tšehhoslovakkia koondis kannatas kogu turniiri gripi all ning mängu Poolaga lõpetati vaid 12 mängijaga pingil. 
Tulemused.
Esimene ring.
Esimeses ringis valiti meeskonnad vastavalt 1975. aasta maailmameistrivõistlustel saavutatud positsioonile. Selle vooru võitjad pääsesid A-gruppi, et mängida 1.–6. kohtale, kaotajad aga võistlesid B-grupis 7.–12. koha pärast. 1975. aasta paremusjärjestus on sulgudes.
A-alagrupp.
Esimese koha meeskond võitis kulla, teine hõbeda ja kolmas pronksi.
B-alagrupp.
Selles alagrupis mängisid kvalifikatsiooniringis oma mängud kaotanud meeskonnad, kus selgitati kohad 7.-12.
Franco Cervi

Franco Emanuel Cervi (sündinud 26. mail 1994 San Lorenzos) on Argentina jalgpallur, kes mängib äärepoolkaitsjana Hispaania kõrgliiga klubis Celta de Vigo.
Ta alustas klubikarjääri Argentina klubis Rosario Central, mille noorteakadeemiaga liitus ta 2001. aastal. Argentina kõrgliigas debüteeris ta 2014. aastal. 
Aastatel 2016–2021 mängis ta Portugali kõrgliiga klubis Lissaboni Benfica. Hooaegadel 2016–17 ja 2018–19 tuli ta klubiga Portugali meistriks.
2021. aasta juulis liitus ta Celta de Vigoga.
Argentina jalgpallikoondises debüteeris Cervi 8. septembril 2018 sõprusmängus Guatemala vastu. Koondisekarjääri esimese värava lõi ta sama aasta 11. oktoobril sõprusmängus Iraagi vastu.
Fran Beltrán

Francisco José Beltrán Peinado (sündinud 3. veebruaril 1999 Madridis) on Hispaania jalgpallur, kes mängib keskpoolkaitsjana Hispaania kõrgliiga klubis Celta de Vigo.
Aastatel 2007–2013 kuulus ta Getafe noorteakadeemiasse. Seejärel liitus ta Rayo Vallecanoga. Rayo Vallecano põhimeeskonnas debüteeris ta Hispaania esiliigas hooajal 2016–17.
2018. aasta augustis sõlmis ta viieaastase lepingu Celta de Vigoga. Esimese värava Hispaania kõrgliigas lõi ta 7. jaanuaril 2019 mängus Athletic Bilbao vastu.
Aastatel 2016–2021 mängis Beltrán Hispaania noortekoondistes. Hispaania jalgpallikoondises tegi ta debüüdi 8. juunil 2021 sõprusmängus Leedu vastu.
Toonela (perekonnanimi)

Toonela on eesti perekonnanimi.
Eestistamisel määrati "Toonela" uueks perekonnanimeks isikuile, kelle perekonnanimi oli Kirrutmann ja Viitak. 2022. aasta 1. jaanuari seisuga on perekonnanimi Toonela Eestis 5 mehel ja 6 naisel.
Jefferson Savarino

Jefferson David Savarino Quintero (sündinud 11. novembril 1996 Maracaibos) on Venezuela jalgpallur, kes mängib äärepoolkaitsjana Brasiilia kõrgliigaklubis Botafogo ja Venezuela jalgpallikoondises.
Ta alustas klubikarjääri Venezuela klubis Zulia, debüteerides riigi kõrgliigas 2013. aastal. 2016. aastal tuli ta Zuliaga Venezuela meistriks.
Aastatel 2017–2020 mängis ta Major League Socceri klubis Real Salt Lake.
2020. aasta veebruaris liitus ta Brasiilia kõrgliigaklubiga Atlético Mineiro. 2021. aastal tuli ta klubiga Brasiilia meistriks. Aastatel 2022–2023 mängis ta taas Real Salt Lake'is.
2024. aasta jaanuaris naasis Savarino Brasiilia kõrgliigasse, kui sõlmis lepingu Botafogoga.
Venezuela jalgpallikoondises debüteeris Savarino 3. juunil 2017 sõprusmängus USA vastu. Koondisekarjääri esimese värava lõi ta 9. juunil 2019, kui sõprusmängus kohuti tas USA-ga. Savarino on kuulunud Venezuela koondisse 2019. ja 2021. aasta Copa Américal.
Feuchy

Feuchy on vald Põhja-Prantsusmaal Pas-de-Calais' departemangus.
Põllumajanduslik ja kergetööstuslik küla asub 5 km Arrasist idas, teede D37 ja D258 ristumiskoha ümbruses, Scarpe jõe orus.
Taaramäe

Taaramäe on eesti perekonnanimi.
Eestistamisel määrati "Taaramäe" uueks perekonnanimeks isikuile, kelle perekonnanimi oli Darch, Jakobson, Porkar, Tammann, Taurafeld, Taurafeldt, Tõllasson või Tolmann. 2022. aasta 1. jaanuari seisuga on perekonnanimi Taaramäe Eestis 18 mehel ja 18 naisel.
Ficheux

Ficheux on vald Põhja-Prantsusmaal Pas-de-Calais' departemangus.
Põllumajandusküla asub 10 km Arrasist lõunas, teede D34 ja D36 ristumiskoha ümbruses.
Taaramägi

Taaramägi on eesti perekonnanimi.
Eestistamisel määrati "Taaramägi" uueks perekonnanimeks isikuile, kelle perekonnanimi oli Kutnik (Harku vallas 1940. aastal).
Brandon Montour

Brandon Montour (sündinud 11. aprillil 1994 Ohswekenis Ontario provintsis) on Kanada jäähokimängija, kes mängib kaitsjana NHL-i klubis Florida Panthers.
Aastatel 2013–2014 mängis ta United States Hockey League'i klubis Waterloo Black Hawks. Hooajal 2014–15 mängis ta lühikest aega Amhersti Massachusettsi Ülikooli jäähokimeeskonnas.
2014. aastal valis Anaheim Ducks ta NHL-i "draft"is 55. valikuna. Hooaja 2014–15 lõpus mängis Montour American Hockey League'is Ducksi tütarklubis Norfolk Admirals. Hooajal 2015–16 mängis ta Ducksi tütarklubis San Diego Gulls. Hooajal 2015–16 andis Montour AHL-is uustulnukatest ja kaitsemängijatest enim väravasööte (45). Samal hooajal valiti ta liiga sümboolsesse koosseisu. 2016. ja 2017. aastal osales ta AHL-i tähtede mängul.
NHL-is debüteeris Montour Ducksi meeskonnas 29. detsembril 2016 mängus Calgary Flamesi vastu. Esimese värava lõi ta liigas oma kuuendas mängus 6. veebruaril 2017 Tampa Bay Lightningi vastu.
2019. aasta veebruaris kaubeldi Montour Buffalo Sabresi. 2021. aasta aprillis müüdi tema mängijaõigused Florida Panthersile.
2019. aasta jäähoki maailmameistrivõistlustel võitis Montour Kanada jäähokikoondise koosseisus hõbemedali.
Võidutäht

Võidutäht on eesti perekonnanimi.
Eestistamisel määrati "Võidutäht" uueks perekonnanimeks isikuile, kelle perekonnanimi oli Taks (Vastse-Kuuste vallas 1935. aastal).
Kārlis Burkevics

Kārlis Burkevics (8. jaanuar 1868 Dundaga vald, Ventspilsi kreis – 1928) oli läti poliitik. Ta valiti aastal 1907 Vene keisririigi II Riigiduuma liikmeks (Kuramaa kubermangust).
Ta sündis vallaslapsena. Ta oli rahvuselt lätlane, algharidusega. Töötas vallakirjutaja ja maksuametnikuna ning oli Liepāja linnavolikogu liige.
1907. aastal valiti ta Vene keisririigi II Riigiduuma liikmeks (Kuramaa kubermangust). Duumas olles kuulus ta kadettide fraktsiooni, valiti agraarkomisjoni.
1919. aastal oli ta Andrievs Niedra saksameelse valitsuse teedeminister.
Isiklikku.
Ta abiellus 1905. aastal Vilhelmīna Karolīne Jaunbrūnega, neil sündis 1909. aastal Nīcas tütar.
Benjamin André

Benjamin Michel Édouard André (sündinud 3. augustil 1990 Nice'is) on Prantsusmaa jalgpallur, kes mängib kaitsva poolkaitsjana Prantsusmaa kõrgliiga klubis Lille.
Ta alustas klubikarjääri AC Ajaccios, debüteerides hooajal 2008–09 Prantsusmaa esiliigas. Ajaccio meeskonnas mängis ta Prantsusmaa kõrgliigas esimest korda hooajal 2011–12.
Aastatel 2014–2019 mängis ta Prantsusmaa kõrgliiga klubis Stade Rennais. Alates hooajast 2017–18 oli ta klubi meeskonna kapten. 2019. aastal võitis ta klubiga Prantsusmaa karikavõistlused, kuid penaltiseerias alistati Paris Saint-Germain.
2019. aasta juulis sõlmis ta nelja-aastase lepingu Lille'iga. Hooajal 2020–21 tuli ta klubiga Prantsusmaa meistriks. Samal hooajal valiti André liiga hooaja sümboolsesse koosseisu.
Aastatel 2010–2011 mängis André Prantsusmaa kuni 21-aastaste koondises.
Tema isa on Senegali päritolu ja ema prantslanna.
Apis mellifera iberiensis

Apis mellifera iberiensis ("ibeeria mesilane") on meemesilase alamliik. 
Levik.
Tema kodu on kogu Pürenee poolsaar ning ta on viidud ka Baleaaridele. 
Hispaania lõunaosas kattub tema leviala "Apis mellifera intermissa" omaga.
Taksonoomia.
Neid mesilasi kirjeldas esimesena B. Adam, kes käis 1959. aastal Hispaania ja Portugali mesilasi uurimas. Ta avaldas nende kohta artikli ajakirjas "Bee World". 
Goetze (1964) ja teised autorid kasutasid selle alamliigi kohta epiteeti "iberica", mille nad olid võtnud Skorikovilt (1929), arvates, et ta peab silmas neidsamu Pürenee poolsaare mesilasi. Samal arvamusel oli Friedrich Ruttner, kes kirjeldas seda alamliiki B. Adami kirjelduse järgi oma raamatus "Biogeography and Taxonomy of Honeybees." 
Aastal 1988 avastas Ruttner, et Skorikov oli selle nimega nimetanud hoopis üht Aserbaidžaani mesilaserühma, kasutades Gruusia antiikaegset nime. Peale selle oli Goetze antud neljaosaline nimi "Apis mellifica intermissa iberica" uute nomenklatuurireeglite järgi kehtetu. 
Michael S. Engel võttis seetõttu 1999 kasutusele uue nime "Apis mellifera iberiensis".
Morfoloogia.
"Apis mellifera iberiensis" kuulub Põhja- ja Lääne-Euroopa tumemesilaste hulka ning selle isend on enam-vähem sama suur nagu Kesk- ja Põhja-Euroopast pärineva "Apis mellifera mellifera" oma. Eestiivad on kitsamad ja tagakeha laiem. 
Ka värvuses erilist vahet ei ole. Ta on enamasti tumepruun kuni pigimust. 
Ökoloogia.
"Apis mellifera iberiensis" on kohastunud paraja kliimaga ning on troopikasse vähem sobiv. Seda on tõestanud lugematud katsed asustada teda Lõuna-Ameerikasse juba kolonialiseerimise ajal: teised rassid, eriti Aafrika omad ja "Apis mellifera ligustica", osutusid sobivamaks. 
Ta on aktiivne temperatuuridel, mille juures teiste alamliikide mesilased tarust välja ei lähe. Nad taluvad pikki külmi talvi. 
Käitumine.
Käitumiselt ei ole ta eriti leebe. Ta kitib palju ja sülemleb vähe.
Ulualune

Ulualune (ka "hagerik", "raagjas") on eesti etnograafias lai lahtine katusealune, harilikult rehielamu räästaalune, mida kasutati varjualusena sadude korral.
Laiemas tähenduses on ulualune öömaja, peavari, eluase, kaitsev panipaik.
Kirjeldus.
Eestis oli levinud rehielamu, mille rehetuba oli rehealusest kõrgem. Eri kõrgusega ruumide paiknemisel ühe katuse all pidi rehetuba olema ehitatud rehealusest kitsamaks, mistõttu rehetoa väliskülgedele jäid laiad räästaalused lahtiseks ulualuseks. Mõnikord ehitati räästalune rehetoa ühelt küljelt kinni madalamaks kõrvalruumiks (kojaks, aganikuks, sahvriks). Ulualuseid ehitati ka lautade ning aitade külgedele.
Kõrgema rehetoa ulualuse katuseosa sarikate ja räästa kandmiseks paigaldati laiema hooneosa (rehealune) välisele pikiseinale ülemised palgid pikemalt ning vajadusel toestati veel puitpostidega. Madala rehealuse osa ulualuse katust kandsid välisseinast üle ulatuvad konsoolsed laetalad(palgid), millele paigaldati aluspuu ("murispuu", "nõumpuu"). Ühelaiuste hoonete (laut, ait) ulualuseid toetati seinale kaldtugede või maapinnale postidega.
Ameerika Ühendriikide põhiseaduse kahekümne kuues parandus

Ameerika Ühendriikide põhiseaduse kahekümne kuues parandus on Ameerika Ühendriikide põhiseaduse muudatus, mis keelab 18-aastaseks saanud kodanikelt ea alusel hääletamisõigust ära võtta.
Parandus võeti vastu Kongressis 23. märtsil 1971 ning ratifitseeriti osariikide tasemel 1. juulil 1971.
Nokia Arena

Nokia Arena (soome keeles ka Tampere Arena või Tampereen Kannen areena) on mitmeotstarbeline sisehall Tamperes. See sai nime suurima sponsori Nokia järgi.
Hall valmis 2021. aasta detsembris ja see oli mõeldud 2022. aasta jäähoki maailmameistrivõistlusteks. Jäähoki puhul on selle mahutavus umbes 13 500 inimest.
Polina Degtjarenko

Polina Degtjarenko (sündinud 22. juunil 1986) on Tartu Ülikooli Ökoloogia ja Maateaduste Instituudi botaanika osakonna samblikuteadlane, kelle peamisteks uurimisvaldkondadeks on tolmusaaste mõju boreaalsetele metsakooslustele, sambliku-, sambla- ja vetikakooslustele mändidel, bioindikatsioon, samblike populatsioonide geneetiline mitmekesisus ja samblike mitmekesisus Eestis.
Ta lõpetas 2008. aastal Tartu Ülikooli ökoloogia ning elustiku kaitse erialal, sai 2010. aastal samast teadusmagistri kraadi keskkonnatehnoloogia erialal ning kaitses 2016. aastal botaanika ja ökoloogia teaduskonnas doktoriväitekirja "Aluselise tolmusaaste mõju taimede ja samblike mitmekesisusele: kooslustest geneetilise mitmekesisuseni".
Ta on aastast 2019 Rahvusvahelise Lihhenoloogia Assotsiatsiooni (IAL) liige.
Fiefs

Fiefs on vald Põhja-Prantsusmaal Pas-de-Calais' departemangus.
Põllumajandusküla asub 42 km Arrasist loodes, teede D77 ja D92 ristumiskoha ümbruses.
Flers (Pas-de-Calais)

Flers on vald Põhja-Prantsusmaal Pas-de-Calais' departemangus.
Põllumajandusküla asub 40 km Arrasist läänes, teede D109, D103 ja D102 ristumiskoha ümbruses.
Fleury (Pas-de-Calais)

Fleury on vald Põhja-Prantsusmaal Pas-de-Calais' departemangus.
Väike põllumajandusküla asub 47 km Arrasist loodes, tee D98 ääres.
Floringhem

Floringhem (lääneflaami: "Florigem") on vald Põhja-Prantsusmaal Pas-de-Calais' departemangus.
Põllumajandusküla asub 39 km Arrasist loodes, teede D916 ja D183 ristumiskoha ümbruses.
Foncquevillers

Foncquevillers on vald Põhja-Prantsusmaal Pas-de-Calais' departemangus.
Põllumajandusküla asub 19 km Arrasist lõunas, teede D3, D6 ja D28 ristumiskoha ümbruses.
Fontaine-lès-Boulans

Fontaine-lès-Boulans on vald Põhja-Prantsusmaal Pas-de-Calais' departemangus.
Väike põllumajandusküla asub 52 km Arrasist loodes, teede D93 ja D94 ristumiskoha ümbruses.
Fontaine-lès-Croisilles

Fontaine-lès-Croisilles on vald Põhja-Prantsusmaal Pas-de-Calais' departemangus.
Põllumajandusküla asub 15 km Arrasist kagus, teede D9 ja C2 ristumiskoha ümbruses.
Fontaine-lès-Hermans

Fontaine-lès-Hermans on vald Põhja-Prantsusmaal Pas-de-Calais' departemangus.
Väike põllumajandusküla asub 44 km Arrasist loodes, tee D69 ääres.
Fontaine-l'Étalon

Fontaine-l’Étalon on vald Põhja-Prantsusmaal Pas-de-Calais' departemangus.
Väike põllumajandusküla asub 50 km Arrasist läänes, teede D101 ja D124 ristumiskoha ümbruses.
Fortel-en-Artois

Fortel-en-Artois on vald Põhja-Prantsusmaal Pas-de-Calais' departemangus.
Väike põllumajandusküla asub 40 km Arrasist läänes, teede D115 ja D115E ristumiskoha ümbruses.
Markham

Markham on linn Kanadas Ontario provintsis. See piirneb edelas Torontoga ja idas Richmond Hilliga. See on rahvaarvult riigi kuueteistkümnes linn.
Leotiaceae

Leotiaceae on seltsi tiksikulaadsed kuuluv seente sugukond.
Peter Ratcliffe

 &lt;ns&gt;0&lt;/ns&gt;
 &lt;revision&gt;
 &lt;parentid&gt;6057123&lt;/parentid&gt;
 &lt;timestamp&gt;2025-03-15T20:10:14Z&lt;/timestamp&gt;
 &lt;contributor&gt;
 &lt;username&gt;Kruusamägi&lt;/username&gt;
 &lt;/contributor&gt;
 &lt;minor /&gt;
 &lt;origin&gt;6835140&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Sir Peter John Ratcliffe (sündinud 14. mail 1954) on briti nefroloog ja Nobeli meditsiiniauhinna laureaat.
Ratcliffe on õppinud meditsiini Cambridge'i Ülikoolis ja lõpetas 1978. aastal kiitusega St. Bartholomew Haigla Meditsiinikolledži. 1987. aastal lõpetas ta meditsiini erialal Cambridge'i Ülikooli. Aastatel 2004–2016 töötas Ratcliffe John Radcliffe'i haiglas arstina ja oli Oxfordi Ülikooli kliinilise meditsiini osakonna ülem.
2019. aastal sai Ratcliffe koos William Kaelini ja Gregg Semenzaga Nobeli meditsiiniauhinna "avastuste eest, kuidas rakud tajuvad hapniku kättesaadavust ja kohanevad sellega".
Jonathan David

Jonathan Christian David (sündinud 14. jaanuaril 2000 New Yorgis) on Ameerika Ühendriikides sündinud Kanada jalgpallur, kes mängib ründajana Prantsusmaa kõrgliiga klubis Lille ja Kanada jalgpallikoondises.
2018. aastal liitus ta Belgia kõrgliiga klubiga Gent ning samal aastal debüteeris ta ka Belgia kõrgliigas. Hooajal 2018–19 lõi ta Belgia kõrgliigas 12 väravat ja järgmise hooajal 18 väravat.
2020. aasta augustis sõlmis ta viieaastase lepingu Lille'iga. Üleminekusumma oli väidetavalt 30 miljonit eurot, mis tegi temast läbi aegade kõige kallima Kanada jalgpalluri. Prantsusmaa kõrgliigas debüteeris ta hooaja avamängus 22. augustil 2020 Stade Rennais' vastu. Esimese värava lõi ta liigas 22. novembril mängus Lorient' vastu. Hooaja teises pooles jõudis David väravasoonele, lüües Prantsusmaa kõrgliigas sel hooajal kokku 13 väravat. Samal hooajal tuli ta Lille'iga ka Prantsusmaa meistriks.
Kanada jalgpallikoondises tegi David debüüdi 9. septembril 2018 CONCAF-i Rahvuste Liiga mängus USA Neitsisaarte vastu ja lõi selles mängus kaks väravat. 2019. aasta CONCACAF Gold Cup'il oli David kuue väravaga turniiri suurim väravakütt.
2019. aastal valiti David Kanada aasta jalgpalluriks.
Saskatoon

Saskatoon on Kanada provintsi Saskatchewani suurim linn. Selle keskus asub Lõuna-Saskatchewani jõe vasakkaldal.
Linn asutati 1882. aastal tollasesse karsklaste (Temperance Colonization Society) kolooniasse.
Burnaby

Burnaby on Kanada provintsi Briti Columbia rahvaarvult kolmas linn. See asub Vancouverist vahetult idas, Coquitlamist läänes, Richmondist kirdes ja Surreyst loodes. 
Burnaby asutati 1892. aastal ja sai linnastaatuse 1992. aastal.
Coquitlam

Coquitlam on Kanada provintsi Briti Columbia rahvaarvult kuues linn. See asub Vancouverist ja Burnabyst idas, Surreyst põhjas. 
Praeguse linna piirkonda hakati asustama 1860. aastatel. Enne seda elasid seal sajandite vältel rannikusališid.
Rannikusališid

Rannikusališid on rühm etniliselt ja lingvistiliselt seotud põlisrahvaid, kes asustavad Kaskaadiat (tänapäeval Briti Columbia provints Kanadas ning Washingtoni ja Oregoni osariik Ameerika Ühendriikides). Tavaliselt on rühma kaasatud ka nuhhalkid, kuigi nende keel on tihedamalt seotud sisemaasališi keeltega.
Nende rahvaste omaks võetud territoorium ulatub Salishi mere põhjarandadest Pugeti väina lõunarandadeni, hõlmates Vancouveri saare idarandasid ja Olympici poolsaare rannaalasid. Tänapäeval asub samal territooriumil Victoria, Vancouveri ja Seattle'i suurlinnapiirkond.
2013. aasta hinnangul oli rannikusališide arvuks vähemalt 56 590 inimest.
Gyrojet

Gyrojet on 1960. aastatel Ameerika Ühendriikides arendatud relvapere, mis kasutab laskemoona stabiliseerimiseks güroskoopi.
Gyrojetid lasevad kuulide asemel väikeseid rakette (Microjete), millel on väiksem tagasilöök ning mis ei vaja püssirohugaaside survele vastupidamiseks tugevat ja rasket vintrauda ega gaasikoda. Gyrojeti laskude algkiirus on väga madal, kuid 9,1 meetri peal kasvab juba kiiruseni 380 m/s. Tänu unikaalsele tehnoloogiale on Gyorjetid väga kerged ning võimaldavad kasutajal kiiresti liikuda.
Tänapäeval neid enam ei toodeta ning olemasolevad mudelid on kollektsionääride seas hinnatud, ka kõige tavalisemad relvad maksavad enamasti üle 1000 USA dollari. Neid lastakse harva, kuna laskemoona kas ei ole saadaval või on see väga kallis (üle 100 dollari lasu kohta).
Sophia Antipolis

Sophia Antipolis on tehnopark, mis asub Antibes'ist loodes ja Nice'ist edelas Lõuna-Prantsusmaal Prantsuse Rivieras.
Antipolis on Antibesi linna vanakreeka nimi; Sophia viitab sellenimelisele tarkusejumalannale. 1970. aastal asutatud tehnoloogiaparki on koondunud ligikaudu 1300 ettevõtet, mis tegutsevad peamiselt IT-, elektroonika-, farmaatsia- ja biotehnoloogiasektoris. Tehnopark teeb tihedat koostööd Côte d'Azuri ülikooliga (Université Côte d'Azur). Piirkonnas on üle 9000 elaniku. Selle pindala on 2400 hektarit, hõlmates ka Antibesi, Bioti, Vallaurise, Valbonne'i ja Mouginsi valla osi.
Sophia Antipolises asub ka European Telecommunications Standards Institute.
Sten (püstolkuulipilduja)

Sten (või Sten Gun) on Briti püstolkuulipilduja. Relv kasutab moona 9×19mm Parabellum ning oli Briti Rahvaste Ühenduse maade vägedes teises maailmasõjas ja Korea sõjas väga levinud. Kuna Sten on lihtsa konstruktsiooniga ning seda oli väga odav toota, oli see vastupanuliikumiste jaoks sobilik. Irregulaarväed kasutavad seda mõnel pool maailmas tänapäevani. Briti vägedes vahetati Sten 1960. aastatel välja selle eeskujul konstrueeritud Sterlinguga.
Sten on valikulise tulerežiimiga tagasipahvakuga ümberlaadiv püstolkuulipilduja, mille salv kinnitub vasakule küljele, mitte alla. Relva nimi on akronüüm selle konstruktorite Regonald Shepherdi ja Harold Turpini nimedest. Kaks viimast tähte tähistavad Enfieldi tehast. 1940. aastatel toodeti Steni eri mudeleid üle nelja miljoni, mis teeb sellest teise maailmasõja toodangu arvult teise püstolkuulipilduja (rohkem toodeti vaid Nõukogude relva PPŠ-41).
Star Z-45

Star Modelo Z-45 on Hispaania püstolkuulipilduja. See konstrueeriti Saksa relva MP 40 eeskujul ning seda tootis relvatehas Star Bonifacio Echeverria.
Tasuku Honjo

Tasuku Honjo (jaapani keeles 本庶 佑 "Honjo Tasuku"; sündinud 27. jaanuaril 1942 Kyōtos) on Jaapani arst ja immunoloog.
Ta valiti Ameerika Ühendriikide Rahvusliku Teaduste Akadeemia välistöötajaks (2001), Saksa Loodusteadlaste Akadeemia Leopoldina liikmeks (2003) ja ka Jaapani Akadeemia liikmeks (2005).
2018. aastal pälvis ta koos James P. Allisoniga Nobeli füsioloogia- või meditsiiniauhinna. Tema ja Allison võitsid sama saavutuse eest 2014. aastal ka Tangi auhinna biofarmaatsiateaduses.
Fosseux

Fosseux on vald Põhja-Prantsusmaal Pas-de-Calais' departemangus.
Väike põllumajandusküla asub 19 km Arrasist edelas, teede D59 ja D66 ristumiskoha ümbruses.
Delfti fajanss

Delfti fajanss ehk Delfti keraamika, vahel tuntud ka Delfti portselani nimetuse all, on üks fajanssnõude liike, peamiselt Delfti töökodades alates 17. sajandist valmistatud heledast savist madalkuumuskeraamika, kaetud tinaglasuuriga, kaunistatud peamiselt sinise glasuuripealse maalinguga ja põletatud 950–1000 kraadi juures.
Enamasti on Delfti keraamika sinist ja valget värvi, järgides dekoorilt Hiina 14. sajandi sini-valge portselani traditsiooni, kuid maalingutes kasutatakse ka Hollandi omamaiseid loodusmotiive ning hollandi kunstnike maalidelt laenatud kompositsioone. Dekoori iseloomuliku sinise värvuse annab koobaltoksiid. 18. sajandil täienes Delfti fajanssnõude maalingute värvigamma muude metallioksiididega saadud punaste, kollaste, violetsete ja kuldsete toonidega. Delfti fajansi õitseaeg oli 17.–18. sajandil.
Delfti fajanss hõlmab lisaks anumatele ja taldrikutele ka pisiplastikat ja muid dekoratiivvorme, samuti keraamilisi plaate. 17.–18. sajandil toodeti ja eksporditi Delfti keraamikat massiliselt kõigisse Euroopa maadesse. Väikestes kogustes toodetakse seda tänapäevani.
Foufflin-Ricametz

Foufflin-Ricametz on vald Põhja-Prantsusmaal Pas-de-Calais' departemangus.
Väike põllumajandusküla asub 35 km Arrasist loodes, teede D8 ja D8E ristumiskoha ümbruses.
Framecourt

Framecourt on vald Põhja-Prantsusmaal Pas-de-Calais' departemangus.
Väike põllumajandusküla asub 34 km Arrasist läänes, teede D916 ja D102E ristumiskoha ümbruses.
Montreux' konventsioon

Montreux' konventsioon on mitmepoolne rahvusvaheline leping, mis allkirjastati 20. juulil 1936. aastal Montreux' palees Šveitsis. See jõustus sama aasta 9. novembril ja kehtib tänaseni. See määrab sõjalaevade liikumise Dardanellide ja Bosporuse väinades, samuti Mustas meres, tagades tsiviillaevade vaba läbisõidu rahuajal. Konventsiooni tingimused on aastate jooksul tekitanud vaidlusi, eriti seoses Venemaa sõjalise juurdepääsuga Vahemerele ning sõjalaevade toomine teistest laevastikest Mustale merele.
Montreux' palee

Montreux' palee (ametliku nimega Fairmont Le Montreux Palace) on luksushotell, mis asub Genfi järve ääres Montreux' linnas Šveitsis. See on osa hotelliketist Fairmont Hotels &amp; Resorts.
Hoone projekteeris Eugène Jost ja see ehitati kõigest 18 kuuga. Hotell avati 19. märtsil 1906.
20. juulil 1936 allkirjastati hoones Montreux' konventsioon.
Richard Strauss komponeeris seal viibides oma "Neli viimast laulu" (1948) ning Vladimir Nabokov elas Montreux' palees oma elu viimased aastad.
Hotellis peatunud ka paljud maailmakuulsad muusikud. Iseäranis alates Montreux' džässifestivali käivitumisest 1967. aastal.
Hostomel

Hostomel (ukraina keeles "Гостомель") on alev Ukrainas Kiievi oblasti Butša rajoonis. See asub Kiievist umbes 25 kilomeetri kaugusel loodes Irpini jõe ääres. Hostomel on Kiievi loodepoolne eeslinn. Lõunas piirneb Hostomel Butša linnaga.
Ajalugu.
Hostomel on asutatud 1494. aastal. 1614. aastal sai see Magdeburgi linnaõiguse. Alates 1938. aastast on Hostomel alevi-tüüpi asula.
Sõjategevus 2022. aastal.
24. veebruaril 2022 ründasid Venemaa õhu- ja kosmosejõudude (VKS) helikopterid Antonovi lennujaama Hostomelis. VKS kaotas samas lahingus ühe Ka-52 helikopteri. 6. märtsil 2022 andis president Zelenskõi linnale kangelaslinna aunimetuse. 7. märtsil hukkus leiva ja ravimite jagamisel vastase tule läbi alevivanem Juri Prõlõpko koos kahe kaastöötajaga. 31. märtsil lahkusid Vene väed Hostomelist ja Hostomeli lennujaama territooriumilt.
Taristu.
Hostomelis asub Antonovi lennujaam, mis on oluline rahvusvaheline kaubalennujaam.
Hostomelis baseerub Ukraina Rahvuskaardi 4. kiirreageerimisbrigaad. Gostomelis asub samuti Vetropacki klaasitehas.
Bulgariaceae

Bulgariaceae on seltsi "Phacidiales" kuuluv seente sugukond.
MCM Top

MCM Top on Prantsuse telekanal. Kanal alustas tööd 28. novembril 2003, telekanali omanik on Groupe M6.
Telekanal näitab muusikat.
Hamilcar von Fölkersahm

Hamilcar Eugen Magnus von Fölkersahm (ka "Hamilkar von Fölkersahm", lätipäraselt "Hamilkārs Felkerzāms"; 3. november 1854 Cēsis – 4. august 1929 Gleinitz) oli baltisakslasest jurist ja poliitik.
Ta õppis aastatel 1874–1879 Tartu Ülikooli õigusteaduskonnas. Ülikooli lõpetamise järel töötas ta Venemaa keisririigi kohtusüsteemis Tukumsis ja Vitebskis. Aastatel 1885–1900 oli ta Kuramaa rüütelkonna teenistuses Jelgavas, aastatel 1901–1920 oli ta Kuramaa aadli krediidiühingu sekretär ja juhatuse liige, aastal 1906 oli ta Kuramaa esindaja rüütelkondade Balti nõukogus, aastatel 1909–1912 Peterburis Evangeeliumi-luteriusu Peakonsistooriumi ilmalik liige. Aastatel 1910–1920 oli ta mõisnik Kuramaal Talsi kreisis (maad oli tal 1312 tiinu), lisaks oli ta au-rahukohtunik.
Aastal 1907 valiti ta Vene keisririigi III Riigiduuma liikmeks (Kuramaa kubermangust). Duumas olles kuulus ta oktobristide fraktsiooni, ta valiti korraldavasse maa-, kohaliku omavalitsuse, isikupuutumatuse ja usutunnistuse küsimuste komisjoni. Lisaks valiti ta aastal 1912 Vene keisririigi IV Riigiduuma liikmeks (Kuramaa kubermangust).
Ta elas aastast 1919 Saksamaal. Ta suri aastal 1929 Gleinitzis (praeguse nime ja haldusjaotuse järgi Glinica, asub Wrocławi maakonnas Alam-Sileesia vojevoodkonnas Poolas.
Pigiliudik

Pigiliudik ("Pseudoplectania") on limatünnikuliste perekond.
Tuhakulised

Tuhakulised ("Pyronemataceae") on liudikulaadsete sugukond.
Paskliudikulised

Paskliudikulised ("Ascobolaceae") on liudikulaadsete sugukond.
Sellesse kuuluvad perekonnad:
Caloscyphaceae

Caloscyphaceae on liudikulaadsete sugukond.
Charlottetown

Charlottetown on linn Kanadas, Prints Edwardi saare halduskeskus ja suurim linn.
Ajalugu.
1760. aastatel arenema hakanud asulakoht nimetati kunagise Suurbritannia ja Iirimaa Ühendkuningriigi kuninganna Charlotte'i järgi.
Lazar Nisselovitš

Lazar Nisselovitš (30. august 1856 Bauska – 1914 Genf) oli juudi rahvusest jurist ja poliitik. Aastal 1907 valiti ta Vene keisririigi III Riigiduuma liikmeks (Kuramaa kubermangust).
Ta lõpetas aastal 1880 Peterburi ülikooli õigusteaduskonna. Ta töötas aastatel 1880–1882 rahandusministeeriumis. Aastal 1882 töötas Riigipangas, seejärel vandeadvokaadi abina, aastast 1887 vandeadvokaadina.
Aastal 1907 valiti ta Vene keisririigi III Riigiduuma liikmeks (Kuramaa kubermangust). Duumas olles kuulus ta kadettide fraktsiooni, valiti eelarve-, finants-, isikupuutumatuse ja usutunnistuse küsimuste komisjoni; ta oli finantskomisjoni ettekandja, kirjutas alla 18-le seadusprojektile, 22-le arupärimise avaldusele ja viiele avaldusele. Juutide õiguste kõnelesnka üldisematel teemadel, sealhulgas Soome ja Poola küsimuse arutamisel. Aastal 1910 algatas ta 166 allkirjaga eelnõu juutide asustuspiirkonna kaotamise kohta ja aastal 1911 eelnõu juudikeelse õpetamise kohta juudi algkoolis. Aastal 1908 asutas Juudi Kirjandusühingu Peterburis, avaldas töid majandus- ja tööõigusest ning juudiküsimusest.
Charlotte von Mecklenburg-Strelitz

Charlotte von Mecklenburg-Strelitz (19. mai 1744 Mirow, Mecklenburg-Strelitzi hertsogkond – 17. november 1818 Kew, [Inglismaa]]) oli kuninga George III abikaasana Suurbritannia ja Iirimaa kuninganna alates nende abielust 8. septembril 1761 kuni kahe kuningriigi liiduni 1. jaanuaril 1801, pärast seda oli ta Suurbritannia ja Iirimaa Ühendkuningriigi kuninganna kuni oma surmani aastal 1818. George III abikaasan oli ta ka Hannoveri kuurvürstinna kuni Hannoveri kuningannaks saamiseni 12. oktoobril 1814, mil Hannoveri kuurvürstkonnast sai kuningriik.
Tema järgi on nimetatud Charlottesville USA-s ja Charlottetown Kanadas.
Ernests Karlsbergs

Ernests Karlsbergs (11. märts 1861 Vandzene vald, Talsi kreis – ?) oli sõjaväelane (erualampolkovnik) ja talunik. Aastal 1907 valiti ta Vene keisririigi III Riigiduuma liikmeks (Kuramaa kubermangust).
Ta sündis aastal 1861 Vandzene vallas Talsi kreisis talupoja perekonnas. Ta lõpetas aastal 1883 sõjakooli, aastal 1905 ohvitseride jalaväekooli, teenis jalaväes, osales Vene-Jaapani sõjas, läks aastal 1906 erru, omas talu (54 tiinu) Talsi kreisis
Aastal 1907 valiti ta Vene keisririigi III Riigiduuma liikmeks (Kuramaa kubermangust). Duumas olles kuulus ta progressistide fraktsiooni, valiti usutunnistuse, põllumajanduse, talurahvaseaduste muutmise projekti väljatöötamise ja tulekahjudega võitlemise komisjoni. Kirjutas alla 36-le seadusprojektile, 27-le arupärimise avaldusele ja neljale avaldusele.
Tema saatus pärast aastat 1917 on teadmata.
Ukraina Eriolukordade Riiklik Teenistus

Ukraina Eriolukordade Riiklik Teenistus (ukraina keeles "Державна служба України з надзвичайних ситуацій", lühend "ДСНС") on Ukraina päästeamet.
Säraliudik (perekond)

Säraliudik ("Caloscypha") on liudikulaadsete perekond.
MAT-49

MAT-49 on Prantsuse püstolkuulipilduja. Relvatehas Manufacture Nationale d'Armes de Tulle (MAT) hakkas seda Prantsuse armeele tootma 1949. aastal.
Teteriv

Teteriv (ukraina keeles Тетерiв) on jõgi Ukrainas, Dnepri parem lisajõgi. Jõe pikkus on 385 km. Teterivi jõgikonna pindala on 15 300 km².
Teteriv saab alguse Žõtomõri oblastis ja suubub Dneprisse Kiievi veehoidlas.
Suurimad Teterivi kaldale jäävad linnad on Žõtomõr, Korostõšiv ja Radomõšl.
Oskol

Oskol ehk Oskil (vene keeles Оскол; ukraina keeles Оскiл) on jõgi Venemaal ja Ukrainas, Donetsi vasakpoolne ja kõige põhjapoolsem lisajõgi. Selle pikkus on 472 km. Jõgikonna pindala on 14 800 km².
See saab alguse Kesk-Vene kõrgustikult ligikaudu Kurski ja Voroneži linna vahel. See voolab Venemaal läbi Kurski ja Belgorodi oblasti ning Ukrainas läbi Harkivi oblasti, kus see suubub Donetsi. Ukrainas on Oskoli jõele 1958. aastal paisutatud Oskoli veehoidla.
Suurimad Oskoli äärde jäävad linnad on Starõi Oskol, Novõi Oskol ja Valuiki Venemaal ning Kupjansk Ukrainas.
Helvellaceae

Helvellaceae on liudikulaadsete sugukond.
Helvell

Helvell ("Helvella") on liudikulaadsete perekond.
Riigikogu 2022 Ukraina sõja avaldused

XIV Riigikogu on teinud kaks avaldust Venemaa sissetungi-eelsete vägede koondamise ning 2022. aastal Ukraina vastu rünnaku alustamisel, milles avaldas toetust Ukraina territoriaalsele terviklikkusele ja mõistis hukka Venemaa Föderatsiooni alustatud sõja. 
Avaldused:
Hääletustulemuste kokkuvõte.
Mõlemad avaldused võeti vastu. 
Ukraina territoriaalse tervliklikkuse toetuse avalduse poolt ei hääletanud ega allkirjastanud 25 saadikut (18. jaanuar 2022): Natalia Malleus, Eerik-Niiles Kross, Igor Kravtšenko, Kalle Grünthal, Viktor Vassiljev, Oudekki Loone, Erkki Keldo, Kalvi Kõva, Ivi Eenmaa, Mihhail Stalnuhhin, Õnne Pillak, Jevgeni Ossinovski, Kaido Höövelson, Marek Jürgenson, Eduard Odinets, Aivar Kokk, Maria Jufereva-Skuratovski, Mihhail Korb, Dmitri Dmitrijev, Andrei Korobeinik, Jüri Ratas, Martin Repinski, Siret Kotka, Signe Kivi, Marika Tuus-Laul.
Venemaa Föderatsiooni rünnakut ei mõistnud hääletamisel ega allkirjastamisel hukka 11 saadikut (23. veebruar 2022): Natalia Malleus, Igor Kravtšenko, Oudekki Loone, Mihhail Stalnuhhin, Maria Jufereva-Skuratovski, Dmitri Dmitrijev, Andrei Korobeinik, Martin Repinski, Siret Kotka, Sven Sester, Mailis Reps.
Mõlemad avaldused jäid 9 saadiku poolt allkirjastamata ja poolthääleta:
Pseudombrophilaceae

Pseudombrophilaceae on liudikulaadsete sugukond.
Rhizinaceae

Rhizinaceae on liudikulaadsete sugukond.
Kiivrik (perekond)

Kiivrik ("Rhizina") on liudikulaadsete perekond.
Tarzettaceae

Tarzettaceae on liudikulaadsete sugukond.
Tartsett

Tartsett ("Tarzetta") on liudikulaadsete perekond.
Jānis Goldmanis

Jānis Goldmanis (29. august/11. september 1875 Bauska kreis – 18. november 1955 South Bend) oli Läti poliitik. Aastal 1912 valiti ta Vene keisririigi IV Riigiduuma liikmeks (Kuramaa kubermangust). Ta oli aastal 1915 Läti rahvusväeosade korralduskomitee esimees. Aastatel 1918–1920 oli ta Läti Rahvanõukogu liige, aastatel 1920–1922 oli ta Asutava Kogu liige. Ta oli aastatel 1918–1919 Läti põllumajandusminister ning aastatel 1920–1921 ja 1925–1926 Läti kaitseminister.
Ta sündis aastal 1875 Baldone kihelkonnas Bauska kreisis. Peale linnakoolis õppimist töötas ta Baldone vallakohtus ning asutas 1896. aastal Baldone Põllumajanduse Seltsi ja oli selle esimees.
Aastal 1912 valiti ta Vene keisririigi IV Riigiduuma liikmeks (Kuramaa kubermangust).
17. märtsil 1944 oli ta üks 189-st Läti kodanikust, kes kirjutasid alla Läti Kesknõukogu memorandumile, nõudes Läti Vabariigi suveräänsuse taastamist.
Aastal 1944 põgenes ta Saksamaale ja kolis aastal 1950 Ameerika Ühendriikidesse, kus ta 18. novembril 1955 South Bendis Indianas suri.
Urmas Oru

Urmas Oru (sündinud 2. märtsil 1971) on Eesti ajakirjanik.
Ta on töötanud Kanal 2 juhatuse esimehena ja olnud Eesti Rahvusringhäälingu juhatuse liige.
25. juulist 2022 on ta ETV ja ETV2 peatoimetaja.
22. detsembril 2023 keelas ainuisikuliselt satiirilise sketšisaate "Kinoteatri õhtune vöönd" viimase saate eetrisseandmise, leides, et saade kahjustab liialt ERR-i imagoloogilist pilti. Antud käik kutsus esile teiste meediaväljaannete üksmeelse kriitika liigse tsensuuri rakendamisest avalik-õiguslikus ringhäälingus.
Pärmkottseened

Pärmkottseened ("Saccharomycetes") on kottseente klass.
Pärmkottseenelaadsed

Pärmkottseenelaadsed ("Saccharomycetales") on kottseente selts.
Pisarseened

Pisarseened ("Dacrymycetes") on kandseente klass.
Pisarseenelaadsed

Pisarseenelaadsed ("Dacrymycetales") on kandseente selts.
Pisarseenelised

Pisarseenelised ("Dacrymycetaceae") on kandseente sugukond.
Sarvik (perekond)

Sarvik ("Calocera") on kandseente perekond.
Pisarseen

Pisarseen ("Dacrymyces") on kandseente perekond.
Kõhrikseened

Kõhrikseened ("Tremellomycetes"), vanasti tardseened, on kandseente klass.
Kõhrikulaadsed

Kõhrikulaadsed ("Tremellales") on kandseente selts.
Kõhrikulised

Kõhrikulised ("Tremellaceae") on kandseente sugukond.
Kõhrik

Kõhrik ("Tremella") on kandseente perekond.
Kolga oja (täpsustus)

Kolga oja on mitme vooluveekogu nimi.